Aalborgi vald
Aalborgi vald on 2. järgu haldusüksus Taanis Põhja-Jüütimaa piirkonnas. Asub Jüüti poolsaare põhjaosas. Praegune vald moodustati 2007. aastal kommunaalreformi käigus Aalborgi, Halsi, Nibeni ja Sejlflodi vallast. Vallakeskus ja suurim asula on Aalborg. Suuremad asulad on veel Nørresundby, Svenstrup, Nibe, Vodskov, Klarup, Gistrup ja Storvorde. Elanike arv on 207 800 ja seega on Aalborgi vald suuruselt Taani kolmas vald. Vallavanem on Thomas Kastrup-Larsen (Sotsiaaldemokraadid).